फिरोज नाडियाडवाला के अपकमिंग प्रोजेक्ट की जानकारी सामने आई
15 मार्च तक होगी आवारा पागल दीवाना-2, वेलकम-3 की अनाउंसमेंट, The next part of Hera Pheri will be titled Hera Pheri 4, information about Firoz Nadiadwala's upcoming project has been revealed.
हेराफेरी’ की अगली सीक्वल पर सारे सवालों के जवाब धीरे धीरे मिलने लगे हैं। मंगलवार को इसका अनाउंसमेंट प्रोमो शूट हो चुका है। दो हफ्तों में इस पर ऑफिशियल अनाउंसमेंट भी आने को है। ट्रेड के हवाले से इसके प्रोड्यूसर फिरोज नाडियाडवाला के अपकमिंग प्रोजेक्ट की भी जानकारी सामने आ रही है। वह यह कि 15 मार्च तक फिरोज के बैनर तले बन रहीं फिल्में ‘आवारा पागल दीवाना' और ‘वेलकम ’ के भी अगले पार्ट की अनाउंसमेंट आने को है। इस पार्ट के लिए हीरोइन कौन होंगी, वह भी लॉक हो गया है। साथ ही क्या इसे दो डायरेक्टर मिलकर डायरेक्ट करेंगे, वह भी तय हो गया है, बस उनके नाम आधिकारिक तौर पर जारी होने हैं।
रिपोर्ट्स की मानें तो ‘हेराफेरी’ के अगले पार्ट का नाम ‘हेराफेरी3' नहीं, बल्कि ‘हेराफेरी 4’ है। यह पहली फ्रेंचाइजी है, जो नंबर की क्रोनोलॉजी के तहत नहीं जा रही है। माना जा रहा है कि यहां नंबर की हेराफेरी महसूस हो, इसलिए सिलसिलेवार तौर पर पार्ट थ्री नहीं रखा गया है। सीधा जंप कर पार्ट 4 पर जाया गया है।
‘आवारा पागल दीवाना 2 ’ यानी एपीडी2 का तो उसमें एक्शन के स्केल को बड़ा करने के लिए हॉलीवुड के एक्शन डायरेक्टर्स को ऑन बोर्ड लिया जा रहा है। फिरोज नाडियाडवाला के साथ अक्षय कुमार के संबंध 1997 से रहें हैं। एपीडी 2 को लेकर अगले दो हफ्तों में फॉरेन कास्ट की भी जानकारी दी जाएगी। वेलकम के तीसरे पार्ट में कॉमेडी और एक्शन का डोज देखने को मिलेगा। सूत्रों ने बताया कि वेलकम के तीसरे पार्ट में आर्मी का बैकड्रॉप है।
वहीं रिपोर्ट्स की मानें तो ‘हेराफेरी 4' का कनेक्शन ‘वेलकम’ से भी है। जिस तरह के क्यूट विलेन के तौर पर उसमें फिरोज खान थे, वैसे ही क्यूट विलेन के किरदार को हेराफेरी 4 में रखा जाएगा। उसके लिए कलाकार को यहां कास्ट किया जा रहा है। वो इसमें लवेबल डॉन के रोल में होंगे। मेकर्स इसमें फैमिली और क्लीन कॉमेडी रखेंगे। इसकी कहानी दिवंगत राइटर नीरज वोरा वाली है। उन्होंने हेराफेरी के इस सीक्वल के लिए डायलॉग भी लिखे हुए थे। हालांकि उनका देहांत हो गया और फिर प्रोजेक्ट फ्लोर पर नहीं जा पाई।
ट्रेड की पसंद 'प्रियदर्शन'
इस फिल्म का कम्प्लीट डायरेक्शन फरहाद सामजी ही करेंगे या उन्होंने सिर्फ फिल्म का अनाउंसमेंट प्रोमो शूट किया है? क्या साजिद खान से डायरेक्शन करवाया जाएगा? इन सवालों क जवाब आने वाले दिनों में जाहिर होंगे। हालांकि ट्रेड एनालिस्ट तरण आदर्श के शब्दों में, ‘मेरी निजी पसंद तो प्रियदर्शन ही रहें हैं। उनके डायरेक्शन में फिल्म पहला पार्ट हिट भी रहा था। फ्रेंचाइजी फिल्मों में डायरेक्टर्स की अदला बदली तो होती रही है।